সড়কের পাশে বসবাসকারীরা জানায়, এ সমস্যা আজকের নয়, টানা দুই বছর ধরে চলছে। মহাসড়কের উন্নয়নকাজ শুরু করা হলেও তা অনিয়মতান্ত্রিকভাবে চলছে। ফলে সড়কের পাশে থাকা ব্যবসাপ্রতিষ্ঠান ও বাড়ির মানুষদের অবস্থা খুবই খারাপ। সড়কের পাশের বেশির ভাগ পরিবারের সদস্যরা শ্বাসকষ্টসহ নানা রোগে আক্রান্ত হচ্ছে। মহাসড়কের কয়েকটি স্থানে পানি ছিটিয়ে সাময়িক সময়ের জন্য ধুলা নিবারণ করলেও সেটা দীর্ঘমেয়াদি কোনো কাজে আসছে না, বরং এতে সড়কে কাদাপানি জমে পিচ্ছিল হয়ে দুর্ঘটনার আশঙ্কা বাড়ছে।